দেশৰ আগশাৰীৰ বিমান পৰিবহন সেৱা তথা টাটা গোটৰ মালিকানাধীন এয়াৰ ইণ্ডিয়াৰ বিৰুদ্ধে কঠোৰ স্থিতি গ্ৰহণ কৰিছে আমেৰিকাই। দেশখনৰ বিমান পৰিবহন নীতিৰ আধাৰত ভাৰতীয় এয়াৰলাইনটোৰ বিৰুদ্ধে বৃহৎ পৰিমাণৰ জৰিমনা আৰোপ কৰিছে আমেৰিকা যুক্তৰাষ্ট্ৰই।
এয়াৰ ইণ্ডিয়াৰ যাত্ৰীসকলক বিমান বাতিল বা পৰিৱৰ্তনৰ বাবে ধন ঘূৰাই দিয়াত অত্যধিক বিলম্বৰ বাবে এয়াৰলাইনটোক জৰিমনা পৰিশোধ কৰিবলৈ নিৰ্দেশ দিছে আমেৰিকাই।
এই নিৰ্দেশ অনুসৰি যাত্ৰীক ধন ঘূৰাই দিয়াত বিলম্বৰ বাবে ১.৪ নিযুত আমেৰিকান ডলাৰ জৰিমনা হিচাপে আৰু ১২১.৫ নিযুত আমেৰিকান ডলাৰ ৰিফাণ্ড হিচাপে পৰিশোধ কৰিবলৈ নিৰ্দেশ দিয়া হৈছে।
আমেৰিকা যুক্তৰাষ্ট্ৰৰ পৰিবহন বিভাগে এক বিবৃতিত উল্লেখ কৰা মতে বিশ্বৰ ৬ টা এয়াৰলাইনৰ ওপৰত আৰোপ কৰা মুঠ ৬০০ নিযুত আমেৰিকান ডলাৰৰ জৰিমনা এয়াৰলাইন কেইটাই ঘূৰাই দিবলৈ সন্মত হৈছে। ইয়াৰ ভিতৰত ভাৰতীয় এয়াৰলাইন এয়াৰ ইণ্ডিয়া অন্যতম।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
